Tallinna raamatumess

Tallinna raamatumess on alates 2013. aastast igal kevadel Tallinnas rahvusraamatukogus toimuv raamatumess.Raamatumessist Eesti Kirjastuste Liidu veebilehel. Vaadatud 20.08.2018.

Messi sisu
Mess kestab mitu päeva ning on mõeldud nii kirjanduse ja raamatukaubanduse asjatundjatele kui ka kirjandushuvilistele. Messiga kaasnevat kultuuriprogrammi pakutakse kõigile tasuta. Toimub suur raamatumüük ning rohkesti uute raamatute esitlusi, seminare, koolitusi, lugejate kohtumisi kirjanikega ja lastele mõeldud töötube.Tallinna raamatumess 2017 Facebookis. Vaadatud 20.08.2018.

Korraldajad ja osalejad
Messi korraldab Eesti Kirjastuste Liit eeskätt koostöös Eesti Rahvusraamatukoguga, aga igal messil on abiks teisigi korraldajaid. Näiteks 2018. aasta messi korraldasid Eesti Kirjastuste Liit, Eesti Rahvusraamatukogu ja Tallinna Kirjanduskeskus koostöös Eesti Kujundusgraafikute Liidu, Eesti Lastekirjanduse Keskuse, Tallinna Keskraamatukogu, Eesti Kirjanike Liidu ja paljude kirjastustega.Teave Raamatumessi veebilehel. Vaadatud 20.08.2018.

Üritust toetavad kultuuriministeerium ja Eesti Kultuurkapital.Tallinna raamatumess 2018 Facebookis. Vaadatud 20.08.2018.

Messil osaleb tavaliselt suurem osa liitu kuuluvatest kirjastustest (2018. aasta seisuga 35 kirjastusest).

Vaata ka
 Balti raamatumess

Viited

Kategooria:Raamatumessid
Kategooria:Tallinna üritused
Kategooria:Eesti Rahvusraamatukogu